
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	

Д О К Л А Д

от контролна проверка по прилагане на екологичното законодателство


Обект: Бензиностанция и автосервиз с автомивка в гр. Берковица, ул. „Николаевска“ № 97, с оператор „Топойл“ ООД, гр. Берковица

Дата на извършване на проверката: 09.04.2021 г.

Място на извършване на проверката: гр. Берковица, ул. „Николаевска“ № 97

Проверени компоненти и фактори на околната среда:
· Въздух
· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ);
· Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини;
· Закон за управление на отпадъците (ЗУО); 
· Наредба за батерии и алумулатори и за негодни за употреба батерии и акумулатори;
· Наредба за отработените масла и отпадъчните нефтопродукти;
· Наредба за изискванията за третиране на излезли от употреба гуми;
· Наредба № 1  от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

Извършени дейности:
              На 09.04.2021 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-68/05.04.2021 г. на директора на РИОСВ – Монтана, се извърши проверка на обекта и беше съставен Констативен протокол № КПКД-18/09.04.2021 г.

Проверени са:
· Бензиностанция с два броя бензиноколонки;
· Автосервиз с автомивка;
· Съхранение на отпадъци;
· Документи и данни, свързани със законовите и подзаконови нормативни актове по околна среда.

Констативна част:
      Основната дейност на обекта е продажба на автомобилни горива в бензиностанция и газстанция, ремонт на автомобили (баланс, монтаж и демонтаж на гуми, смяна на масла) и измиването им в автомивка на автосервиз.

1. Компонент „Въздух“  
            За зареждане на резервоарите на МПС с бензини се използват два броя бензиноколонки, като проверките за ефективност на улавяне на бензиновите пари (Етап II на УБП) са отразявани ежегодно в заверените от директора на РИОСВ-Монтана дневници. Констатира се, че последната проверка за съответствието на бензиноколонките с Етап II на УБП е извършена през м. февруари 2021 г. от оправомощено от председателя на БИМ лице. Представени са и протоколи с резултатите от проверката. Съответствието с изискванията за ефективност на улавяне на бензиновите пари е удостоверено със залепените на двете бензиноколонки стикери в зелен цвят, с ясно различим срок на валидност до м. февруари 2022 г.

            2. Фактор „Отпадъци”
             На територията на площадката се извършва само дейност по предварително съхраняване на мястото на образуване на  отпадъци. Съгласно ЗУО за извършване на тази дейност не се изисква наличие на разрешение или регистрационен документ.
             За образуваните от дейността на обекта отпадъци дружеството е извършило класификация по реда на отменената Наредба №3/2004 г. за класификация на отпадъците, за което има издадено становище от РИОСВ – Монтана.            
             Теренът на обекта е асфалтиран и ограден, има изграден кало-маслоуловител (прагов утаител, свързан с изгребна яма с водоплътни стени) за утайките от измиването на автомобилите. Извършва се смяна на моторни масла, като при проверката не са констатирани разливи от отработени масла. Утайките и отработените масла се съхранявват в плътно затворени метални варели, маркирани с име и код на отпадъка, в помещение с ограничен достъп. Предаването на отпадъците става въз основа на сключени писмени договори, представени при проверката. Излезлите от употреба гуми, образувани през 2020 г. и до момента на настоящата проверка, се съхраняват на открита площадка до предаването им за последващо третиране. Не са образувани и няма налични количества на маслени филтри и луминесцентните тръби и други отпадъци, съдържащи живак. Не се съхраняват и няма налични количества негодни за употреба батерии и акумулатори, с произход от авторемонтна дейност и от обратно приемане в търговския обект. 
              Операторът води необходимата отчетност на количествата образувани и предадени отпадъци в заверена от РИОСВ – Монтана отчетна книга, с ежемесечни записи на образуваните отпадъци, датите на предаване на отпадъците и юридическите лица. Годишните отчети за образу-ваните и предадени отпадъци на обекта за 2020 г. са изпратени в законоустановения срок в Изпълнителната агенция по околна среда – София
              На оператора са разяснени изикванията по отношение отчетносттта и представянето на информация за количествата на образуваните и предадени за последващо третиране отпадъци в Национална информационна система за отпадъци, поддържана на Интернет страницата на ИАОС-София..

Заключение:
Дружеството изпълнява задълженията си по отношение изискванията и разпоредбите на ЗЧАВ, ЗУО и подзаконовите им нормативни актове.
Предписания при извършената проверката не са дадени.

Приоритети за последваща контролна дейност:
· Спазване изискванията на ЗЧАВ и подзаконовите му нормативни актове;
· Законосъобразно управление на отпадъците.

